Az 1967-es szezonra mindkét pilóta elhagyta a csapatot. Ronnie Bucknum visszavonult, míg Ginther az Eagle csapatához szerződött. A Honda összes figyelmét egyetlen autóra koncentrálta, amelyet John Surtees vezetett. A szezon első versenyén a Kyalami pályán a csapat brit pilótája a harmadik helyet szerezte meg. Monte-Carlo szűk utcáin a harmadik rajt pozíciót szerezte meg Surtees. A 32. körben motorhiba miatt volt kénytelen feladni a futamot. Hollandiában a 73. körben a gázadagoló adta fel az autóban a szolgálatot.